
MAISTO PRODUKTŲ PIRKIMO 
SUTARTIS

2026 m. ______________d. Nr.
Vilnius

[Pavadinimas ir teisinė forma], kodas _________________, adresas _______________, atstovaujama ______________ , veikiančio pagal įstaigos nuostatus (toliau – Pardavėjas), 
ir 
Lietuvos sporto centras, kodas 188600743, adresas Viršuliškių g. 107, Vilnius, atstovaujamas direktoriaus, veikiančio pagal įstaigos nuostatus (toliau – Pirkėjas), toliau kartu sutartyje vadinami „Šalimis“, o kiekvienas atskirai – „Šalimi“, sudarė šią Produktų pirkimo sutartį, toliau vadinamą „Sutartimi“, ir susitarė dėl toliau išvardintų sąlygų:

1. SUTARTIES DALYKAS
1.1. Šia Sutartimi Pardavėjas įsipareigoja parduoti įvairius produktus (toliau – prekė), o Pirkėjas įsipareigoja priimti prekes ir už jas sumokėti Pardavėjui pagal šioje Sutartyje numatytas sąlygas.
1.2. Pardavėjas pareiškia, kad parduodamų Prekių kokybė atitinka standartus, techninius reikalavimus, šioje Sutartyje ir viešojo pirkimo dokumentuose išdėstytas sąlygas.

2. ŠALIŲ TEISĖS IR PAREIGOS
2.1. Pardavėjas įsipareigoja:
2.1.1. pristatyti kokybiškas šioje Sutartyje ir jos prieduose numatytas prekes bei vykdyti kitus Sutartyje ir jos prieduose nustatytus įpareigojimus Sutartyje nustatytais terminais ir tvarka savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, prekių tiekimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
2.1.2. bendradarbiauti su Pirkėju visos Sutarties vykdymo metu ir nedelsdamas raštu informuoti Pirkėją apie bet kokias aplinkybes, kurios trukdo ar gali sutrukdyti Pardavėjui įvykdyti įsipareigojimus Sutartyje nustatytais terminais arba gali turėti įtakos tiekiamų prekių apimčiai ir/ar kokybei;
2.1.3. kartu su prekėmis pateikti Pirkėjui visą būtiną dokumentaciją;
2.1.4. prisiimti prekių žuvimo ar sugadinimo riziką iki prekių perdavimo–priėmimo dokumentų pasirašymo momento;
2.1.5. perleisti Pirkėjui nuosavybės teises į prekes po prekių perdavimo–priėmimo dokumentų pasirašymo;
2.1.6. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
2.1.7. nenaudoti Pirkėjo prekių ženklų ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo;
2.1.8. Pirkėjui raštu paprašius, grąžinti visus iš Pirkėjo gautus, Sutarčiai vykdyti reikalingus dokumentus;
2.1.9. Pirkėjui nurodžius patiektų prekių trūkumus/neatitikimus/pastabas, ištaisyti juos savo sąskaita per Pirkėjo nurodytą protingą terminą;
2.1.10. vykdant Sutartį, mokėjimo dokumentus teikti Sutarties 7.1 p. nurodytomis priemonėmis;
2.1.11. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
2.2. Pardavėjas turi teisę:
2.2.1. gauti Sutarties kainą su sąlyga, kad jis tinkamai ir laiku įvykdo visus šioje Sutartyje numatytus įsipareigojimus;
2.2.2. Sutartinių įsipareigojimų vykdymui pasitelkti šiuos subtiekėjus: [pavadinimas (-ai)].
2.2.3. Pardavėjas turi ir kitas šios Sutarties ir Lietuvos Respublikoje galiojančių teisės aktų numatytas teises.
2.3. Pirkėjas įsipareigoja:
2.3.1. laiku priimti iš Pardavėjo tinkamas ir kokybiškas prekes ir laiku už jas atsiskaityti šioje Sutartyje nustatyta tvarka;
2.3.2. nuo Prekių pristatymo į nustatytą vietą iki perdavimo–priėmimo dokumentų pasirašymo arba iki termino, per kurį Pirkėjas įpareigoja Pardavėją atsiimti Sutarties reikalavimų neatitinkančias prekes, pabaigos imtis visų protingų priemonių, reikalingų apsaugoti prekes nuo praradimo ar sugadinimo;
2.3.3. nedelsiant pranešti Pardavėjui apie Sutarties sąlygų pažeidimą, kai tik toks pažeidimas yra nustatomas;
2.3.4. Pardavėjui sudaryti visas sąlygas, suteikti informaciją ar dokumentus, būtinus Sutarčiai vykdyti.
2.4. Pirkėjas turi teisę:
2.4.1. reikalauti, jog tinkamai, laiku ir kokybiškai būtų tiekiamos prekės bei vykdomi kiti Sutartyje numatyti Pardavėjo įsipareigojimai, prižiūrėti Sutarties vykdymą ir teikti pastabas dėl jos vykdymo, taip pat žodžiu ir raštu nurodyti Pardavėjui tiekiamų prekių trūkumus ir/ar neatitikimus; reikalauti, kad jie būtų pašalinti per protingą terminą;
2.4.2. Pirkėjas turi ir kitas šios Sutarties bei Lietuvos Respublikoje galiojančių teisės aktų numatytas teises.

3. KAINA IR ASORTIMENTAS
3.1. Parduodamų prekių asortimentas, kiekis ir kaina nustatomi vadovaujantis Pardavėjo pateiktu ir Pirkėjui priimtinu komerciniu pasiūlymu (priedas).
3.2. Kiekvieno užsakymo prekių kiekis ir asortimentas numatomas Šalių susitarimu ir nurodomi PVM sąskaitose faktūrose, kurios yra neatskiriama šios Sutarties dalis.
3.3. Pirkėjas neįsipareigoja nupirkti nurodytus prekių kiekius. Nurodytų prekių kiekis per Sutarties laikotarpį gali būti mažinamas arba didinamas ne daugiau kaip 20 procentų.
3.4. Pirkėjas, atsiradus prekių poreikiui, kurių nebus numatyta pasiūlyme, gali pasirinkti reikalingas prekes iš tuo metu esančio pas Pardavėją prekių asortimento pagal įmonės tos dienos galiojantį prekių asortimentą.
3.5. Sutartis yra fiksuoto įkainio, kurios pradinė vertė užsakytiems prekių kiekiams yra nurodyta Sutarties priede.
3.6. Prekių įkainiai nustatyti Sutarties priede. Prekių įkainiai yra fiksuoti ir gali būti keičiami tik Sutarties 3.6 punkte nustatyta tvarka.
3.7. Prekių įkainiai keičiami pasikeitus pridėtinės vertės mokesčio (toliau ‒ PVM) tarifui. Prekių įkainių perskaičiavimas įforminamas Sutarties Šalių pasirašomu dvišaliu susitarimu, kuriame užfiksuojami perskaičiuoti įkainiai, ir kuris tampa neatskiriama šios Sutarties dalimi.
3.8. Maksimali Sutarties vertė pagal šią Sutartį negali viršyti __________ Eur (eurų, ct) su PVM.

4. PREKIŲ UŽSAKYMAS, PRISTATYMAS, PERDAVIMAS
4.1. Pirkėjas perduoda užsakymą atsakingam Pardavėjo darbuotojui pastarajam atvykus arba telefonu ar elektroniniu paštu.
4.2. Pardavėjas prekes Pirkėjui pateikia savo transportu adresu: _______________ bei užtikrina prekių transportavimą tinkamomis sąlygomis.
4.3. Pirkėjas, priimdamas prekes, privalo tikrinti perduodamų prekių kokybę, jų atitikimą pavadinimams, asortimentui, kiekiui, nurodytam (-iems) PVM sąskaitoje faktūroje ir Lietuvos Respublikos Vyriausybės nustatytų ženklinimo taisyklių reikalavimams. Prekės laikomos Pardavėjo perduotomis, o Pirkėjo priimtomis kokybiškomis ir sutinkamai su PVM sąskaitoje faktūroje nurodytais pavadinimais, asortimentu, kiekiu ir nustatytais ženklinimo reikalavimais, kai Pirkėjo darbuotojas savo parašu patvirtina PVM sąskaitoje faktūroje. 
4.4. Prekes gali priimti tik Pirkėjo įgaliotas atstovas. Po to, kai Pirkėjo atstovas pasirašo PVM sąskaitoje faktūroje, nuosavybės teisė į prekes, taip pat jos netekimo ir/arba sugedimo rizika pereina Pirkėjui. 
4.5. Dėl įvykių, kurių Pirkėjas negalėjo iš anksto numatyti, laimėjęs pirkimą Pardavėjas, turi turėti galimybę pristatyti prekes per 1 (vieną) darbo dieną.

5. TARA IR JOS GRĄŽINIMAS
5.1. Pardavėjas tiekia produkciją apyvartinėje taroje. Ši tara yra Pardavėjo turtas.
5.2. Pirkėjas įsipareigoja grąžinti tarą iš karto produkcijos pristatymo metu.
5.3. Jei Pirkėjas negrąžina taros per 5 (penkias) dienas, Pardavėjas pateikia Pirkėjui PVM sąskaitą faktūrą, kurią Pirkėjas apmoka per 2 (dvi) darbo dienas. 
5.4. Grąžinama tara privalo būti švari ir nesugadinta.

6. PREKIŲ KOKYBĖ
6.1. Pateiktų prekių kokybė turi atitikti Lietuvos Respublikos ir Europos Sąjungos standartuose ir norminiuose aktuose nustatytus reikalavimus.
6.2. Esant prekių pažeidimams ar kokybės trūkumams, kuriuos galima pastebėti išoriškai apžiūrint prekes, ar esant ženklinimo trūkumams, Pirkėjas dėl Pardavėjo perduodamų prekių kokybės neatitikimo kokybės reikalavimams ar prekių ženklinimo trūkumų privalo pareikšti pretenzijas Pardavėjo atsakingam darbuotojui prekių priėmimo metu, abiejų Šalių atstovams surašant laisvos formos aktą dėl kokybės trūkumų. Šiais atvejais, Pardavėjui pripažinus, kad prekių kokybės trūkumai atsirado dėl Pardavėjo kaltės, Pardavėjas nekokybiškas prekes pakeičia kokybiškomis.

7. ATSISKAITYMO SĄLYGOS
7.1. Pardavėjas PVM sąskaitą faktūrą privalo pateikti naudojantis Sąskaitų administravimo bendrąja informacine sistema (SABIS).
7.2. Pirkėjas už pateiktas Prekes sumoka per 30 (trisdešimt) dienų po to, kai Pardavėjas per Sąskaitų administravimo bendrąją informacinę sistemą (SABIS) pateikė PVM sąskaitą faktūrą.
7.3. Visi mokėjimai atliekami elektroniniu banko pavedimu į Pardavėjo sąskaitą banke, kuri yra nurodoma sąskaitoje faktūroje.
7.4. Avansinis mokėjimas netaikomas.
7.5. Pardavėjas turi teisę sustabdyti savo įsipareigojimų pagal šią Sutartį vykdymą, jei Pirkėjas neatlieka mokėjimų Sutartyje numatytomis sąlygomis ir tvarka.
7.6. Subtiekėjams pageidaujant, Pirkėjas su jais atsiskaitys tiesiogiai. Pirkėjas numato tiesioginio atsiskaitymo galimybę su Sutartyje nurodytais subtiekėjais tokiomis sąlygomis ir tvarka:
7.6.1. sudarius Sutartį, Pardavėjas ne vėliau negu Sutartis pradedama vykdyti, įsipareigoja Pirkėjui raštu pateikti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Pardavėjas informuotų apie minėtos informacijos pasikeitimus bei naujų subtiekėjų pasitelkimą visu Sutarties vykdymo metu;
7.6.2. Pirkėjas ne vėliau kaip per 3 (tris) darbo dienas nuo 7.6.1 punkte nurodytos informacijos gavimo dienos raštu informuoja subtiekėjus apie tiesioginio atsiskaitymo galimybę;
7.6.3. subtiekėjas, norėdamas pasinaudoti tokia galimybe, raštu pateikia prašymą Pirkėjui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Pardavėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje nustatytus reikalavimus;
7.6.4. tiesioginio atsiskaitymo su subtiekėjais galimybė nekeičia Pardavėjo atsakomybės dėl Sutarties įvykdymo.

8. ATSAKOMYBĖ
8.1. Pirkėjui laiku neatsiskaičius už prekes (jei vėlavimas viršija 30 (trisdešimt) dienų), Pardavėjas turi teisę nutraukti prekių tiekimą ir paskaičiuoti 0,03% dydžio delspinigius už kiekvieną Pirkėjo pavėluotą atsiskaityti dieną nuo neapmokėtos sumos.
8.2. Papildomos Pardavėjo išlaidos, susijusios su Pirkėjo įsiskolinimų išieškojimu, yra dengiamos Pirkėjo sąskaita.
8.3 Pardavėjas laiku nepristatęs prekių už kiekvieną pavėluotą dieną moka Pirkėjui 0,03 % dydžio delspinigius nuo užsakytų prekių kainos.
8.4. Pardavėjui dėl esamų subtiekėjų ar specialistų (jeigu tokie pasitelkiami) pakeitimo/naujų subtiekėjų pasitelkimo nesilaikant Sutartyje nurodytos subtiekėjų ir (ar) specialistų keitimo tvarkos taikoma 50,00 Eur (penkiasdešimt eurų 0 ct) bauda.
8.5. Šalys atleidžiamos nuo atsakomybės už Sutartyje nurodytų įsipareigojimų nevykdymą, jeigu tai įvyko dėl nenugalimos jėgos (force majeure) aplinkybių, raštu informavus apie tai kitą Šalį per 2 (dvi) kalendorines dienas. Nenugalima jėga laikomi neišvengiami ir Šalių nekontroliuojami įvykiai, kurie nebuvo ir negalėjo būti numatyti, kaip tai apibrėžiama Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 ,,Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. 

9. SUTARTIES GALIOJIMAS, KEITIMAS BEI NUTRAUKIMAS
9.1. Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną). Sutartis galioja iki visiško prievolių įvykdymo (kol bus išnaudota Sutarties vertė, bet jos terminas negali būti ilgesnis kaip __________. Sutartis tomis pačiomis sąlygomis gali būti pratęsta _____________, jeigu yra išlikęs poreikis ir esant šiai aplinkybei – Pirkėjas neišpirko Prekių pagal Sutartį ir nėra išnaudota Sutarties kaina. Bendra Sutarties trukmė, įskaitant pratęsimus, negali būti ilgesnė nei 36 (trisdešimt šeši) mėnesiai, skaičiuojant nuo Sutarties įsigaliojimo datos. Sutartis prasitęsia automatiškai, be susitarimo, Šalims nepareiškus kitaip.
9.2. Sutarties sąlygos Sutarties galiojimo laikotarpiu gali būti keičiamos Lietuvos Respublikos viešųjų pirkimų įstatymo 89 straipsnyje nustatyta tvarka.
9.3. Sutartis keičiama ir pildoma tik rašytiniu abiejų Šalių pasirašytu susitarimu. Kiekvienas toks susitarimas yra neatskiriama šios Sutarties dalis.
9.4. Šalis, inicijuojanti Susitarimą, privalo pateikti kitai Šaliai pranešimą dėl Sutarties pakeitimo bei pagrindimą dėl to, jog yra faktinis ir teisinis pagrindas sudaryti Susitarimą. Kita Šalis per 5 (penkias) darbo dienas (arba per kitą Šalių raštu sutartą terminą) privalo išanalizuoti ir įvertinti gautą informaciją, pateikti savo pastabas ir pasiūlymus, pagrįstus Sutarties ir imperatyviomis įstatymų bei kitų teisės aktų nuostatomis.
9.5. Sutartis gali būti nutraukiama VPĮ 90 straipsnyje ir Sutartyje numatytais atvejais, įskaitant galimybę nutraukti Sutartį Šalių susitarimu.
9.6. Sutartis gali būti nutraukiama vienos Šalies sprendimu prieš 10 (dešimt) kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis Sutarties pažeidimas. Nustatydamos esminį Sutarties pažeidimą Šalys privalo vadovautis Lietuvos Respublikos civilinio kodekso 6.217 str. nuostatomis.
9.7. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį.

10. GINČŲ SPRENDIMAS
Šalys dės visas pastangas, kad visi ginčai dėl šios Sutarties vykdymo būtų sprendžiami derybų keliu. Nepavykus išspręsti ginčo derybų keliu, ginčas sprendžiamas Lietuvos Respublikos teisme. Ginčai, kylantys iš šios Sutarties, yra teismingi Pardavėjo buveinės vietos teismui.

11. APLINKOSAUGINIAI KRITERIJAI
[bookmark: _GoBack]Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ VIII skyriuje nustatytais reikalavimais.

12. SUTARTIES VYKDYMUI PASITELKIAMI SUBTIEKĖJAI
12.1. Sutarties vykdymui gali būti pasitelkiami subtiekėjai ir (ar) specialistai.
12.2. Subtiekėjų bei specialistų pasitelkimas ir keitimas:
12.2.1. Pardavėjas įsipareigoja užtikrinti, kad Sutartį vykdys pirkime pasiūlyti ir kvalifikacijos bei kitus pirkimo dokumentuose nustatytus reikalavimus atitinkantys subtiekėjai ir (ar) specialistai. Šių asmenų veiksmai vykdant Sutartį Pardavėjui sukelia tokias pačias pasekmes ir atsakomybę, kaip jo paties veiksmai. Pardavėjas atsako už savo subtiekėjų ir specialistų veiksmus ar neveikimą Pardavėjas įsipareigoja užtikrinti, kad Sutartį vykdys pirkime pasiūlyti ir kvalifikacijos bei kitus pirkimo dokumentuose nustatytus reikalavimus atitinkantys subtiekėjai ir (ar) specialistai. Šių asmenų veiksmai vykdant Sutartį Pardavėjui sukelia tokias pačias pasekmes ir atsakomybę, kaip jo paties veiksmai. Pardavėjas atsako už savo subtiekėjų ir specialistų veiksmus ar neveikimą; 
12.2.2. Sutarties vykdymui pasitelkiami subtiekėjai ir (ar) specialistai (jeigu tokie pasitelkiami) nurodomi Sutarties 2.2.2 papunktyje;
12.2.3. Pardavėjas turi teisę Sutarties vykdymui pasitelkti naujus, Sutartyje nenurodytus subtiekėjus, kurių pajėgumais nesirėmė pirkimo dokumentuose numatytiems kvalifikacijos reikalavimams pagrįsti. Sudarius Sutartį, tačiau ne vėliau negu Sutartis pradedama vykdyti, Pardavėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Pardavėjas ne vėliau nei prieš 5 (penkias) darbo dienas informuotų apie minėtos informacijos pasikeitimus bei naujų subtiekėjų pasitelkimą visu Sutarties vykdymo metu. Pirkėjas (jeigu buvo taikoma pirkimo dokumentuose) turi patikrinti, ar nėra subtiekėjo pašalinimo pagrindų ir subtiekėjo atitiktį nacionalinio saugumo interesams ir kilmės reikalavimams. Jeigu subtiekėjo padėtis neatitinka bet vieno iš nurodytų reikalavimų, Pirkėjas reikalauja pakeisti šį subtiekėją reikalavimus atitinkančiu subtiekėju. Pirkėjas per 5 (penkias) darbo dienas raštu informuoja Pardavėją apie leidimą pasitelkti naują subtiekėją, kurio pajėgumais Pardavėjas nesirėmė pirkimo dokumentuose numatytiems kvalifikacijos reikalavimams pagrįsti. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi;
12.2.4. Pardavėjas gali keisti Sutartyje nurodytus subtiekėjus ir (ar) specialistus šiame Sutarties poskyryje nustatytais atvejais ir tvarka gavęs Pirkėjo rašytinį sutikimą;
12.2.5. Subtiekėjus, kurių pajėgumais Pardavėjas nesirėmė pirkimo dokumentuose numatytiems kvalifikacijos reikalavimams pagrįsti, Pardavėjas gali keisti savo nuožiūra, apie tai raštu ne vėliau, kaip prieš 5 (penkias) darbo dienas informuodamas Pirkėją. Pirkėjas (jeigu buvo taikoma pirkimo dokumentuose) turi patikrinti, ar nėra subtiekėjo pašalinimo pagrindų  ir subtiekėjo atitiktį nacionalinio saugumo interesams ir kilmės reikalavimams. Jeigu subtiekėjo padėtis neatitinka bet vieno iš nurodytų reikalavimų, Pirkėjas reikalauja pakeisti šį subtiekėją reikalavimus atitinkančiu subtiekėju. Pirkėjas per 5 (penkias) darbo dienas raštu informuoja Pardavėją apie leidimą pakeisti subtiekėją. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi;
12.2.6. Subtiekėjas, kurio pajėgumais Pardavėjas rėmėsi, kad atitiktų pirkimo dokumentuose nustatytus kvalifikacijos reikalavimus, gali būti keičiamas tik šiais atvejais:
12.2.6.1. kai subtiekėjui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija; 
12.2.6.2. kai subtiekėjas dėl objektyvių priežasčių (pavyzdžiui, subtiekėjui atsisakius dalyvauti Sutarties vykdyme, nutrūkus teisiniams santykiams su Pardavėju ir pan.) nebegali vykdyti visų ar dalies Sutartyje numatytų įsipareigojimų;
12.2.6.3. naujas subtiekėjas, kuris keičiamas vietoje subtiekėjo, kurio pajėgumais Pardavėjas rėmėsi, kad atitiktų pirkimo dokumentuose nustatytus kvalifikacijos reikalavimus (toliau – naujas subtiekėjas), turi atitikti pirkimo dokumentuose nustatytus reikalavimus dėl pašalinimo pagrindų nebuvimo, keliamus kvalifikacijos reikalavimus, Pardavėjo pasiūlyme nurodytą keičiamo subtiekėjo kvalifikaciją pirkimo dokumentuose nustatytiems kokybiniams kriterijams pagrįsti ir nacionalinio saugumo interesus bei kilmės reikalavimus (jei taikoma). 
12.2.7. Pardavėjo (ar subtiekėjų) specialistas, vykdysiantis Sutartį, gali būti pakeisti šiais atvejais:
12.2.7.1. Pardavėjo iniciatyva dėl objektyvių priežasčių (pavyzdžiui, atostogų, ligos, nutrūkus darbo santykiams ir pan.), pateikus duomenis apie numatomą naujai skirti specialistą bei jo kvalifikaciją ir atitiktį kitiems pirkimo dokumentuose keliamiems reikalavimams patvirtinančius dokumentus;
12.2.7.2. Pirkėjo iniciatyva, jei Pirkėjas turi pagrįstų įtarimų, kad Pardavėjo Sutarties vykdymui paskirtas specialistas nekompetentingas vykdyti nustatytas pareigas;
12.2.7.3. naujas specialistas turi turėti ne žemesnę nei pirkimo dokumentuose specialistui keliamą kvalifikaciją, Pardavėjo pasiūlyme nurodytą keičiamo specialisto kvalifikaciją pirkimo dokumentuose nustatytiems kokybiniams kriterijams pagrįsti ir nacionalinio saugumo interesus bei kilmės reikalavimus, nurodytus pirkimo dokumentuose (jei taikoma). 
12.2.8. Pardavėjas privalo ne vėliau nei prieš 5 (penkias) darbo dienas iki numatomo subtiekėjo, kurio pajėgumais Pardavėjas rėmėsi, kad atitiktų pirkimo dokumentuose nustatytus kvalifikacijos reikalavimus, ar specialisto keitimo pateikti Pirkėjui argumentuotą rašytinį prašymą ir šiuos dokumentus: 
12.2.8.1. prašymą pakeisti subtiekėją ar specialistą, paaiškinant keitimo aplinkybę. Pirkėjas pasilieka teisę paprašyti įrodymų, pagrindžiančių keitimo aplinkybę; 
12.2.8.2. naujo subtiekėjo ar specialisto kvalifikaciją, pašalinimo pagrindų nebuvimą ir atitiktį nacionalinio saugumo interesams bei kilmės reikalavimams įrodančius dokumentus pagal Sutarties reikalavimus.
12.2.9. Pirkėjas, gavęs Pardavėjo prašymą su kitais Sutartyje nurodytais dokumentais, per 5 (penkias) darbo dienas įvertina keitimo galimybes ir raštu informuoja Pardavėją apie leidimą pakeisti subtiekėją ar specialistą. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi;
12.2.10. naujas subtiekėjas ar specialistas gali pradėti vykdyti jiems Pardavėjo pavestus įsipareigojimus pagal Sutartį ne anksčiau, nei bus pasirašytas Susitarimas;
12.2.11. Pardavėjas privalo pakeisti subtiekėją ar specialistą, jei paaiškėja, kad jis neatitinka jam pirkimo dokumentuose keliamų reikalavimų;
12.2.12. jei Pardavėjas pakeičia esamą arba pasitelkia naują subtiekėją ar specialistą, negavęs Pirkėjo raštiško sutikimo, arba sutartinius įsipareigojimus pagal Sutartį vykdo subtiekėjai ar specialistai, neatitinkantys pirkimo dokumentuose nustatytų kvalifikacijos reikalavimų, reikalavimų dėl pašalinimo pagrindų nebuvimo, atitikties nacionalinio saugumo interesams bei kilmės reikalavimams (jei taikoma) ir Pardavėjo pasiūlyme nurodytų sąlygų pirkimo dokumentuose nustatytiems kokybiniams kriterijams pagrįsti (jei taikoma), Pardavėjui taikoma Sutarties 8.4 p. nustatyto dydžio bauda.

13. KITOS SĄLYGOS
13.1. Šalys privalo viena kitai nedelsdamos raštu pranešti apie reikšmingas Sutarties vykdymui aplinkybes, tokias kaip: juridinių rekvizitų pasikeitimas, reorganizavimas, gręsiantis nemokumas ir panašiai. Šalis, kuri laiku nepranešė apie reikšmingas Sutarties vykdymui aplinkybes, turi atlyginti kitai šaliai ryšium su tuo patirtus nuostolius.
13.2. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
13.3. Šios Sutarties sąlygos, jų vykdymas bei visa informacija, kurią Sutarties šalis gauna iš kitos šalies Sutarties vykdymo pagrindu, yra konfidenciali. Šalys įsipareigoja neatskleisti konfidencialios informacijos jokiai trečiajai šaliai, išskyrus įstatymų nustatytas išimtis.
13.4. Visi kiti, šia Sutartimi nesureguliuoti, Sutarties vykdymo klausimai sprendžiami vadovaujantis Lietuvos Respublikoje galiojančiais norminiais aktais.
13.5. Už Sutarties vykdymą atsakingas asmuo:
13.5.1. iš Pirkėjo pusės:
13.5.2. iš Pardavėjo pusės:
13.6. Sutartis sudaryta 2 (dviem) egzemplioriais, turinčiais vienodą juridinę galią, po 1 (vieną) egzempliorių kiekvienai Šaliai. Kai Sutartį Šalys pasirašo kvalifikuotais elektroniniais parašais, pasirašomas 1 (vienas) elektroninis Sutarties egzempliorius, kuriuo Šalys pasidalina elektroninių ryšių priemonėmis.
13.7. Sutarties priedas – Pardavėjo pasiūlymas.


14. SUTARTIES ŠALIŲ REKVIZITAI

